open-index/open-wikipedia-markdown huggingface dataset:
Portugāles eiro monētas

**Portugāles eiro monētas** ir eiro monētas, kuras izdevusi Portugāle.

## Valsts puses izskats
Portugāles eiro monētu valsts puses dizainā attēloti trīs Portugāles pirmā karaļa Alfonsu I zīmogi. Uz šiem zīmogiem redzami aplī ap valsts nosaukumu izkārtoti septiņi torņi un pieci vairogi, šie elementi ir arī uz mūsdienu Portugāles ģerboņa un Portugāles karoga. Uz 1, 2 un 5 centu monētām ir attēlots 1134. gada zīmogs, uz 10, 20 un 50 centu monētām — 1142. gada zīmogs, bet uz 1 un 2 eiro monētām — 1144. gada zīmogs. Arī uz 2 eiro monētas jostas attēloti septiņi torņi un pieci vairogi.

## 2 eiro apgrozības piemiņas monētas
Portugāle 2 eiro piemiņas monētas izdod kopš 2007. gada. Portugāle ir izdevusi ne tikai individuāli izvēlētas tematikas monētas, bet arī trīs Eiropas ekonomiskajai vienotībai veltītas monētas, kuras izdeva visas eirozonas valstis kopā. Turklāt Portugāle ir izdevusi vairākas zelta un sudraba piemiņas monētas, kas nav paredzētas apgrozībai.

€2 commemorative coin Portugal 2007 TOR.jpg|2007 — 50 gadi kopš Romas līguma noslēgšanas
€2 commemorative coin Portugal 2007.png|2007 — Portugāles prezidentūra Eiropas Savienības Padomē
€2 commemorative coin Portugal 2008.png|2008 — Vispārējās cilvēktiesību deklarācijas pieņemšanas 60. gadadiena
€2 commemorative coin Portugal 2009 EMU.png|2009 — 10 gadi kopš Eiropas Ekonomikas un monetārā savienības izveides
€2 commemorative coin Portugal 2009.png|2009 — 2. Luzofonijas (portugāliski runājošo valstu) sporta spēles
€2 commemorative coin Portugal 2010.png|2010 — 100 gadi kopš Portugāle kļuvusi par republiku
€2 commemorative coin Portugal 2011.png|2011 — Ceļotāja un pētnieka Fernāna Mendiša Pintu 500 gadu jubileja
€2 commemorative coin Portugal 2012 TYE.png|2012 — 10 gadi kopš eiro ieviešanas
2 Euro Portugal 2012 Guimaraes.jpg|2012 — Eiropas kultūras galvaspilsēta Gimarainša
2 € Portugal 2013.jpg|2013 — 250 gadi kopš UNESCO Pasaules mantojuma objekta *Torre dos Clérigos* torņa Portu uzcelšanas

## Īpašas iezīmes
Uz Portugāles monētām ir kaltuves zīme un dizaineru iniciāļi. Kaltuves zīme ir burti INCM, kas ir saīsinājums no Portugāles Nacionālās naudas kaltuves nosaukuma. Dizainera iniciāļi uz standarta apgrozības monētām ir burti VS, kas apzīmē Vitoru Manuelu Fernandesu dos Santosu. Uz 2007. gada 2 eiro piemiņas apgrozības monētām ir to dziaineres Irenes Vilaras paraksts I Vilar.

## Skatīt arī
Šeibenberga

**Šeibenberga** () ir pilsēta Vācijā, Saksijas zemē, Rūdu kalnu apriņķī.

## Vēsture
Dibināta 1522. gadā.

## Atsauces

## Ārējās saites
Šletava

**Šletava** () ir pilsēta Vācijā, Saksijas zemē, Rūdu kalnu apriņķī pie Čopavas upes.

## Vēsture
Pilsēta veidojusies ap 12. gadsimtā celto pili.

## Atsauces

## Ārējās saites
Syncom 1

**Syncom1** bija ASV pavadonis no Syncom sērijas, kurš bija plānots kā pirmais ģeosinhronais sakaru pavadonis, bet zaudēts, nesācis darbu. To izgatavoja uzņēmums Hughes Space and Communications pēc NASA pasūtījuma.

*Syncom 1* tika palaists  05:35 UTC ar nesējraķeti Delta-B no Kanaveralas zemesraga Gaisa spēku stacijas starta laukuma *LC-17B*. Tas tika ievadīts augsti eliptiskā orbītā, un ar *Syncom 1* tika nodibināti sakari.

5 stundas pēc starta apogeja dzinējam vajadzēja ievadīt kosmisko aparātu gandrīz ģeosinhronajā orbītā. Kad dzinējs bija nostrādājis 20 sekundes, kontakts ar *Syncom 1* tika pazaudēts. Visi mēģinājumi nodibināt sakarus ar to bija neveiksmīgi.
Vēlāki novērojumi ar teleskopiem apstiprināja, ka pavadonis bija orbītā ar periodu aptuveni 24 stundas ar slīpumu 33°.

*Syncom 1* vēl joprojām atrodas Zemes orbītā. Pēdējā zināmā pozīcija (1987. gada 10. martā) ģeosinhronajā orbītā bija 172,58° austrumu garuma ar dreifu 2,429° uz austrumiem dienā.

## Atsauces

## Ārējās saites
* Syncom 1, 2, 3 Gunter's Space Page
Boida šaurums

**Boida šaurums** (, ) vai **Lareas šaurums** (Argentīnas avotos; *Estrecho Larrea*) ir ap  plats jūras šaurums Dienvidšetlendas salu arhipelāgā Antarktikā. Atdala Snovas salu ziemeļaustrumos no Smita salas salas dienvidrietumos un savieno Brensfīlda šaurumu dienvidaustrumos ar Dreika šauruma akvatoriju ziemeļrietumos.

Šaurumu 1823. gada 26. oktobrī nokartēja Džemsa Vedela ekspedīcija un nosauca par godu kapteinim Deividam Boidam *(David Boyd)*, kura vadībā Vedels dienēja uz kuģa *Firefly* (1810—1811). Argentīnas avotos šaurums tiek saukts par godu argentīniešu patriotam un neatkarības kara atbalstītājam Žanam Larea *(Jean Larrea)*.

## Atsauces
Syncom 2

**Syncom 2** bija ASV pavadonis no Syncom sērijas, pirmais ģeosinhronais sakaru pavadonis. To izgatavoja uzņēmums Hughes Space and Communications pēc NASA pasūtījuma.

*Syncom 2* tika palaists  14:33:00 UTC ar nesējraķeti Delta-B no Kanaveralas zemesraga Gaisa spēku stacijas starta laukuma *LC-17A*. Tas tika ievadīts ģeosinhronajā orbītā ar slīpumu 33°. Sākotnēji tas atradās pozīcijā 55° rietumu garuma.

Pirmajā *Syncom 2* ekspluatācijas gadā NASA veica balss, teletaipa un faksimila retranslācijas izmēģinājumus, kā arī 110 publiskas domonstrācijas. 1963. gada augustā ASV prezidents Džons Kenedijs no Vašingtonas veica balss sakaru seansu ar Nigērijas premjerministru Abubakaru Balevu, kurš atradās uz ASV kara kuģa Lagosas ostā; tā bija pirmā divu valstu vadītāju saruna, izmantojot pavadoni.
*Syncom 2* veica arī daudzus televīzijas izmēģinājumu seansus.

 pavadonis nodots ASV Aizsardzības departamentam un pārvietots uz pozīciju 26° rietumu garuma.
*Syncom 2* aktīvā darbība beigta .

*Syncom 2* vēl joprojām atrodas Zemes orbītā. Pēdējā zināmā pozīcija ģeosinhronajā orbītā bija 68,47° austrumu garuma ar dreifu 0,089° uz rietumiem dienā.

## Atsauces

## Ārējās saites
* Syncom 1, 2, 3 Gunter's Space Page 
* Syncom Encyclopedia Astronautica
Daibes iela (Rīga)

**Daibes iela** ir iela Rīgā, Zemgales priekšpilsētā, Bieriņu apkaimē, pilsētas daļā Mārupē. Daibes iela sākas krustojumā ar Brūkleņu ielu un beidzas pie Rīgas robežas krustojumā ar Upesgrīvas ielu, taču turpinās Mārupes novadā, Mārupē ar tādu pat nosaukumu Daibes iela. Ielas kopējais garums ir 600 metri, tā klāta ar asfalta segumu. Daibes ielā ir tikai savrupmāju apbūve.

Iela nosaukta Daibes — ciema Tukuma novada Tumes pagastā — vārdā.

## Ielas raksturojums
Daibes iela ir 600 metrus gara asfaltēta iela Rīgas Mārupes rietumos, pie Rīgas robežas ar Mārupes novadu. Iela sākas krustojumā ar Brūkleņu ielu, šķērso Dauguļu ielu, krustojas ar Elejas ielu un beidzas pie Rīgas robežas krustojumā ar Upesgrīvas ielu. Iela turpinās Mārupes novadā, Mārupē ar tādu pat nosaukumu Daibes iela.

## Ielu savienojumi
Daibes iela ir savienota ar šādām ielām:
* Brūkleņu iela (T veida krustojums)
* Dauguļu iela
* Elejas iela (T veida krustojums)
* Upesgrīvas iela
* Daibes iela (Mārupe)

## Skatīt arī
* Bieriņi

## Atsauces
Lovailenda

**Lovailenda** vai **Lova sala** (, ), arī **Bahas sala** (; Argentīnas avotos), ir sala Dienvidšetlendas salu arhipelāgā Antarktikā. Izvietojusies arhipelāga dienvidrietumos, tā ir vistālāk dienvidos esošā sala. Ap  platais Osmaras šaurums ziemeļrietumos to šķir no Smita salas. Salu klāj ledus vairogs, krasti roboti, piekrastē daudz nelielu saliņu un klinšu.

Salu 19. gadsimta sākumā atklāja un aptuveni nokartēja roņu mednieki. Nosaukta vai nu aprakstoši — ‘Zemā sala’ — salīdzinājumā ar kaimiņos esošo kalnaino Smita salu, vai arī par godu amerikāņu roņu medību kuģa *Esther* kapteinim Edvardam Lovam *(Edward Low)*. Dažkārt saukta arī par **Džeimisona salu** *(Jameson Island)*, domājams, par godu kādam no roņu medniekiem.

## Atsauces
Hertogenbosa

**Hertogenbosa** (, ) ir pilsēta Nīderlandē. Ziemeļbrabantes provinces administratīvais centrs. Pilsēta atrodas aptuveni  uz dienvidiem no Amsterdamas. 2022. gadā pilsētā dzīvoja 157486 tūkstoši iedzīvotāju. Pēc šī rādītāja tā ir ceturtā lielākā pilsēta Ziemeļbrabantē aiz Eindhovenas, Tilburgas un Bredas.

Pilsētas nosaukums burtiskā tulkojumā nozīmē "Hercoga mežs". Savulaik pilsētas apkārtnē atradās Brabantes hercogu meži, kuros viņi medīja. Ikdienā vietējie iedzīvotāji pilsētu dēvē par *Den Bosch* (), kas nozīmē "mežs".

Hertogenbosā dzimis un dzīvojis 15. un 16. gadsimta gleznotājs Hieronīms Boss.

## Ārējās saites
Syncom 3

**Syncom 3** bija ASV pavadonis no Syncom sērijas, pirmais ģeostacionārais sakaru pavadonis (iepriekšējais Syncom 2 bija ievadīts ģeosinhronajā orbītā). Pavadoni izgatavoja uzņēmums Hughes Space and Communications pēc NASA pasūtījuma.

*Syncom 3* tika palaists  12:15 UTC ar nesējraķeti Delta D no Kanaveralas zemesraga Gaisa spēku stacijas starta laukuma *LC-17A*. Līdz 23. septembrim pavadonis bija sasniedzis ģeostacionāro orbītu. Sākotnēji tas atradās pozīcijā 64° rietumu garuma.

1964. gada oktobrī *Syncom 3* tika pārvietots uz punktu 180° austrumu garuma, kur tas kalpoja Olimpisko spēļu televīzijas retranslācijai no Tokijas uz ASV.

 pavadonis nodots ASV Aizsardzības departamentam un pārvietots uz pozīciju 25° rietumu garuma.
No 1966. līdz 1969. gadam tas atradās pozīcijā 165 grādi austrumu garuma, kur tas kalpoja sakaru nodrošināšanai Vjetnamas kara laikā.

*Syncom 3* aktīvā darbība beigta 1969. gada aprīlī, kad tas tika izslēgts.

*Syncom 3* vēl joprojām atrodas Zemes orbītā. Pēdējā zināmā () pozīcija ģeostacionārajā orbītā bija 6,08° rietumu garuma ar dreifu 0.188° uz rietumiem dienā.

## Atsauces

## Ārējās saites
* Syncom 1, 2, 3 Gunter's Space Page 
* Syncom Encyclopedia Astronautica
USA-245

**USA-245**, zināms arī kā **NRO L-65**, ir ASV izlūkpavadonis. Tas tika palaists 2013. gada augustā Nacionālā izlūkošanas biroja vajadzībām.

Pavadonis tika palaists  18:03 UTC ar nesējraķeti Delta IV Heavy (lidojuma numurs *Delta 364* un nosaukums *Victoria*) no Vandenberga Gaisa spēku bāzes.

Lai gan kosmiskā aparāta parametri un misijas detaļas oficiāli netiek izpaustas, neatkarīgi eksperti uzskata, ka *NRO L-65* ir optoelektroniskās izlūkošanas KH-11 sērijas pavadonis. *KH-11* pēc izmēriem un formas ir salīdzināms ar Habla kosmisko teleskopu. 

## Atsauces

## Ārējās saites
* KH-11 / Kennen / Crystal Gunter Dirk Krebs
Grinbergs

**Grinbergs** (sieviešu dzimtē **Grinberga**) ir vācu cilmes uzvārda Grīnbergs variants. Cilvēki ar šo uzvārdu:
* Emanuels Grinbergs (1911—1982), latviešu matemātiķis;
* Ojārs Grinbergs (1942—2016), latviešu estrādes dziedātājs.

## Skatīt arī
*Grīnbergs
*Grēnbergs
*Grenbergs
USA-246

**USA-246** jeb **AEHF 3** (**Advanced Extremely High Frequency 3**) ir ASV militārais sakaru pavadonis. Tas palaists 2013. gada septembrī.
Tas ir trešais Advanced Extremely High Frequency sistēmas pavadonis. Paredzēts sakaru nodrošināšanai ASV un tās sabiedroto bruņotajiem spēkiem no ģeostacionārās orbītas.

## Lidojuma gaita
*AEHF 3* tika palaists  08:10:00 UTC ar nesējraķeti Atlas V/531 (AV-041) no Kanaveralas zemesraga Gaisa spēku stacijas starta kompleksa SLC-41. 09:01 pavadonis atdalījās no augšējās pakāpes Centaur. Sākotnēji tas bija ievadīts augsti eliptiskā orbītā. Pēc veiksmīgā starta pavadonim tika dots nosaukums *USA-246*. 101 dienu laikā tam plānots sasniegt ģeostacionāro orbītu. Tiks veikti trīs manevri ar hidrazīna dzinēju un pēc tam izmantots jonu dzinējs.

## Atsauces

## Ārējās saites
* AEHF 1, 2, 3, 4 Gunter Dirk Kreb
Mae

**Mae** () ir Seišelu Republikai piederoša sala Indijas okeānā, lielākā no Seišelu salām. Uz salas atrodas valsts galvaspilsēta Viktorija un šeit dzīvo lielākā daļa (80%) no visiem Seišelu salu iedzīvotājiem.
Kerbers

**Kerbers** var būt:

* Kerbers jeb Cerbers - grieķu mitoloģijā suns, Aīda pazemes valstības sargs,
* Kerbers (pavadonis) - Plutona pavadonis.

## Uzvārds
* Eduards Filips Kerbers (1770-1830), vācbaltu luterāņu mācītājs un etnogrāfs
KOMPSAT-5

**KOMPSAT-5** jeb **Arirang-5** ir Korejas Aerokosmisko pētījumu institūta (KARI) Zemes tālizpētes pavadonis, pirmais Korejas sintezētās apertūras radara pavadonis. Tas palaists 2013. gada augustā solārsinhronā orbītā. 

Kosmiskajā aparātā uzstādīts sintezētās apertūras radars, kurš izveidots sadarbībā ar uzņēmumu Thales Alenia Space. Tas uzņem Zemes virsmu X diapazonā jebkuros laikapstākļos. Standarta režīmā izšķirtspēja ir 3 metri, bet augstās izšķirtspējās režīmā — 1 metrs.

Otra derīgā krava ir ierīce *AOPOD*, kas veic atmosfēras pētījumus un radiosignāla aizklāšanas pētījumus. Tā sastāv no divu frekvenču GPS uztvērēja un lāzera reflektora masīva *LRRA* (izgatavots Vācijas uzņēmumā *GeoForschungsZentrum*).

*KOMPSAT-5* tika palaists  14:39:13 UTC ar nesējraķeti Dnepr no Jasnijas raķešu palaišanas bāzes Orenburgas apgabalā Krievijā.

## Atsauces

## Ārējās saites
* ''KOMPSAT-5'' KARI 
* KOMPSat 5 (Arirang 5) *Gunter's Space Page*
Kerbers (pavadonis)

**Kerbers** ir neliels pundurplanētas Plutona dabiskais pavadonis.  Tas ir ceturtais atklātais Plutona pavadonis, un to atklāja 2011. gada 28. jūnijā. Kerbers ir otrs tālākais un otrs mazākais Plutona pavadonis. 
## Atklāšana
Kerberu atklāja astronomu grupa Marka R. Šovaltera vadībā, izpētot attēlus, kuri bija iegūti ar Habla kosmisko teleskopu. Astronomi pētīja Plutona apkārtni, pārbaudot, vai ap to neatrodas gredzeni. Tas tika darīts, lai nodrošinātu sekmīgu kosmiskā aparāta New Horizons lidojumu gar Plutonu 2015. gadā. Par pavadoņa atklājumu tika paziņots 2011. gada 20. jūlijā pēc papildu pārbaudes, izpētot attēlus, kas uzņemti 2011. gada 3.–18. jūlijā. 
left|thumb|''New Horizons'' uzņemtais Kerbera attēls
Pavadonis netika atklāts agrāk tāpēc, ka iepriekšējiem attēliem tika izmantots īsāks ekspozīcijas laiks, lai gan pastāv iespēja, ka Kerbers kā neliels smērējums bija redzams jau 2006. gadā uzņemtajos Plutona sistēmas attēlos, bet palicis neievērots. 
## Orbīta un fizikālie parametri
Kerbera orbīta ir riņķveida un atrodas vienā plaknē ar pārējiem Plutona pavadoņiem. Tas riņķo apmēram 58 000 km attālumā no Plutona – Harona sistēmas masas centra. Pavadoņa orbīta atrodas starp Nikti un Hidru. Kerbers apriņķo Plutonu reizi 32,1 dienā. Starp to un Haronu pastāv gandrīz pilnīga orbitālā rezonanse 1:5 (atšķirība tikai 0,6%).

Kerbera gravitācijas ietekme uz citiem Plutona mēnešiem, izpētot Habla teleskopa attēlus, bija neparasti liela, ņemot vērā to, cik blāvs pavadonis izskatījās šajos attēlos. Šī iemesla dēļ tika pieņemts, ka Kerbers ir salīdzinoši liels un masīvs, bet attēlos izskatās blāvs tāpēc, ka tā virsma ir klāta ar kādu tumšu vielu. Sākotnējais Kerbera diametrs tika aprēķināts robežās no 13 līdz 34 km.

Šo teoriju apgāza zondes *New Horizons* 2015. gadā iegūtie dati. Tie apliecināja, ka Kerbers sastāv no divām daļām; lielākās daļas diametrs ir aptuveni 8 km, bet mazākās — 5 km. Iespējams, ka pavadonis izveidojies no diviem mazākiem objektiem, tiem pēc savstarpējas sadursmes saplūstot kopā. Kerbera virsma atstaro maz gaismas un visdrīzāk ir pārklāta at relatīvi tīru ledu, līdzīgi kā citiem mazajiem Plutona pavadoņiem.

## Nosaukums
Jaunatklātais pavadonis ieguva pagaidu nosaukumu S/2001 (134340) 1, tāda veidā apzīmējot pirmo 2011. gadā atklāto mazās planētas 134340 (Plutona) pavadoni, un neoficiālo nosaukumu P4 — ceturtais atklātais Plutona pavadonis.

Pēc tradīcijas Plutona pavadoņi tiek izvēlēti no sengrieķu vai romiešu mitoloģijas tēliem, kas saistīti ar pazemes dievu Plutonu. 2013. gada sākumā tika izsludināta aptauja, kuras mērķis bija izvēlēties nosaukumus diviem pēdējiem atklātajiem Plutona pavadoņiem. Aptaujā varēja balsot gan par kādu no piedāvātajiem ar dievu Plutonu saistītajiem vārdiem, gan pievienot jaunu variantu. Aptaujā visvairāk balsu izpelnījās nosaukumi Vulkāns, Kerbers un Stiksa. Gala rezultātu pieņēma Starptautiskā Astronomijas savienība, nodēvējot pavadoni par Kerberu 2013. gada 2. jūlijā.

Pavadoņa nosaukums ir atvasināts no Cerbera, kas grieķu mitoloģijā ir trīsgalvains suns, Aīda pazemes valstības sargs.

## Atsauces

## Ārējās saites
Šarls Ogistēns Sentbēvs

**Šarls Ogistēns Sentbēvs** (; dzimis , miris ) bija franču literatūras kritiķis un rakstnieks.

Dzimis Buloņā, un, pārcēlies uz Parīzi, mācījās medicīnu, vēlāk strādāja slimnīcā. No 1824. gada publicējies presē, rakstīdams par literatūru. No 1827. gada pieslējās Igo un *Cénacle* pulciņam.

Aizstāvēja tolaik moderno romantisma stilu pret klasicismu. Uzskatīdams, ka, lai izprastu literāro darbu, jāstudē rakstnieka biogrāfija, radīja t.s. "biogrāfisko" literatūras kritikas metodi. Franču akadēmijas loceklis no 1844. gada. Sentbēva pazīstamākais darbs ir "Porojāla" (*Port-Royal*, 1837–1859), kurā apskatījis Porojālas klostera (*Port Royal des Champs*) un jensenisma vēsturi, aplūkojot reliģijas vēstures, vēstures filozofijas un estētikas jautājumus.

Marsels Prusts 1908. gadā sarakstīja eseju "Pret Sentbēvu" (*Contre Saint-Beuve*), kurā kritizēja biogrāfisko pieeju literatūras kritikā.

## Ārējās saites
*
Ināra Ķemere

**Ināra Ķemere** (dzimusi , mirusi ) bija latviešu klasiskā filoloģe un pedagoģe.

1962. gadā absolvējusi Latvijas Universitātes Vēstures un filozofijas fakultāti. Mācījusies arī Latvijas konservatorijas klavieru klasē, Ļeņingradas Valsts universitātes Klasiskās filoloģijas katedrā neklātienes aspirantūrā (1971—1974).

Strādājusi Latvijas Universitātes Klasiskās filoloģijas katedrā, pasniegusi kursus par grieķu un romiešu literatūru. Darbojusies pie jaunā Bībeles tulkojuma. Tulkojusi dažādu sengrieķu autoru darbus. Strādājusi pie Sengrieķu–latviešu un Latīņu–latviešu vārdnīcām.

## Atsauces

## Ārējās saites
*The Ināra effect | Natalie Cernecka | TEDxRiga
Ķemere

**Ķemere** var būt:
* Ķemere — apdzīvota vieta Ēveles pagastā;
* Ināra Ķemere (1939—2013) — latviešu filoloģe.
Pokémon Origins

***Pokémon Origins*** ir četrsēriju anime miniseriāls. Tas stāsta par ''Pokémon Red'' un ''Green'' galveno varoni Redu. Šī anime tiek uzskatīta par tuvāko "Pokemonu" spēļu interpretāciju no "Pokemonu" animēm.

## Tēli
* Reds
* Broks

## Sērijas

## Ārējās saites
*  
* 
*
Atis Stepiņš

**Atis Stepiņš** (dzimis , miris ) bija latviešu komponists, ērģelnieks.

Viņa tēvs Pēteris Stepiņš bija arheologs, māsa — čelliste Agne Stepiņa.

1982. gadā absolvējis Latvijas konservatorijas Konstantīna Blūmentāla klavieru klasi, kā arī Pētera Sīpolnieka ērģeļu klasi, 1987. gadā — Ādolfa Skultes kompozīcijas klasi.

1989. gadā sāka pasniegt Latvijas Mūzikas akadēmijā, 1990. gadā sācis spēlēt ērģeles Rīgas Svētā Pāvila evaņģēliski luteriskajā baznīcā. Galvenokārt Stepiņš komponējis skaņdarbus ērģelēm.

1989. gadā kļuvis par Latvijas Komponistu savienības biedru.

## Atsauces
Stepiņš

**Stepiņš** ir latviešu personvārds, kas var būt gan vārds (no ), gan arī uzvārds:

## Uzvārds
* Atis Stepiņš (1958—2013), komponists, ērģelnieks;
* Edgars Stepiņš (1995), šahists;
* Pēteris Stepiņš (1914—1999), vēsturnieks un arheologs.

## Vārds
* Stepiņš Krauklis, 17. gadsimta latviešu karavīrs
Gonec-M № 14

***Gonec-M № 14*** (*Гонец-М № 14*) ir Krievijas pavadonis no zemo orbītu sakaru pavadoņu sistēmas *[[Gonec-M]]*. Tas orbītā palaists 2013. gada septembrī.

*Gonec-M №14* tika palaists  23:23:04 UTC ar nesējraķeti *[[Rokot-KM]]* no Pļeseckas kosmodroma. 
12. septembrī 01:07 UTC tas atdalījās no pēdējās pakāpes *[[Briz-KM]]* un bija ievadīts orbītā. 
Kopā ar to palaisti analoģiski sakaru pavadoņi *[[Gonec-M № 16]]* un *[[Gonec-M № 17]]*.

## Atsauces

## Ārējās saites
* Gonets-M Gunter Dirk Krebs
Hjū Hefners

**Hjū Mārstons Hefners** (; dzimis  Čikāgā, miris  Losandželosā) bija amerikāņu žurnālu izdevējs, *[[Playboy]]* žurnāla dibinātājs un galvenais redaktors, *Playboy Enterprises* vadītājs.

Strādājis žurnālā *[[Esquire]]*, tomēr pameta darbu tur 1952. gada janvārī, kad viņam netika paaugstināta alga par pieciem dolāriem. 1953. gadā ieguvis naudu no investoriem, mātes un bankas aizdevuma, lai sāktu izdot žurnālu *[[Playboy]]*, ko sākotnēji bija ieplānots saukt par *Stag Party*. Žurnāla pirmajā izdevumā, kas tika izdots 1953. gada decembrī, tika iekļautas Merilinas Monro kailfoto no 1949. gada fotosesijas.

Dzīvoja *Playboy* savrupmājā, Losandželosā, Kalifornijā. Bija trīs reizes precējies, kopumā viņam ir četri bērni.

Bieži tēlojis epizodiskas lomas dažādās filmās. Viņa vārdā ir nosaukta baltastes trušu pasuga *Sylvilagus palustris hefneri*.

## Ārējās saites
* ''Hugh M. Hefner Foundation''
Iznīcinātāju bataljoni

**Iznīcinātāju [[Bataljons|bataljoni]]** () bija PSRS militarizēti formējumi Otrā pasaules kara laikā un neilgi pēc tā. Iznīcinātāju bataljoni tika izveidoti piefrontes rajonos 1941. gada vasarā pēc Vācijas uzbrukuma PSRS. Bataljonu uzdevums bija cīņa ar iespējamo pretinieku desantu, vietējās pretošanās apspiešana un militāro objektu apsardze. Bataljoni bija pakļauti Iekšlietu komisariātam. 1941. gada jūlijā PSRS bija izveidoti 1755 iznīcinātāju bataljoni ar 328 tūkstošiem cilvēku. Sarkanajai armijai atkāpjoties, 250 tūkstošus cilvēku iekļāva regulārās armijas rindās, bet ap 30 tūkstošu atstāja partizānu cīņām. Pēc kara beigām bataljoni tika izmantoti cīņai pret mežabrāļiem Baltijas republikās un Ukrainas nemiernieku armiju Rietumukrainā, kā arī represiju veikšanai.

## Iznīcinātāju bataljoni Latvijā
1941. gadā Latvijā nepaspēja organizēt iznīcinātāju bataljonus, bet to funkcijas uzdeva veikt 1941. gada jūnijā izveidotajai Strādnieku gvardei. Pavēle par iznīcinātāju bataljonu veidošanu Latvijā tika izdota 1944. gada maijā, gatavojoties iebrukumam Latvijas teritorijā. Bataljonus bija paredzēts komplektēt, pirmkārt, no komunistiem, komjauniešiem un padomju aktīva personām, bet par komandieriem nozīmēt NKVD apriņķu un pilsētu daļu darbiniekus. Bataljoni tika veidoti apriņķos, bet pagastos darbojās vadi. Bataljonu kaujinieki apsargāja vietējās padomju iestādes un piedalījās akcijās pret nacionālajiem partizāniem. Pēc LPSR Iekšlietu ministrijas nodaļas cīņai pret bandītismu datiem, 1946. gada vidū Latvijā bija 20 iznīcinātāju bataljoni ar 15 202 cīnītājiem. 1947. gada janvārī, pēc šiem pašiem datiem, 20 bataljonos bija 14 252 cilvēki, no tiem 1357 (ap 10%) — algoti. Gada laikā par politisko neuzticamību un laupīšanām no bataljoniem izslēgti 850 cilvēki (5,9%), no kuriem 131 arestēts. 1947. gada 1. martā iznīcinātāju bataljoni no Iekšlietu ministrijas tika nodoti Valsts drošības ministrijas pakļautībā. 1949. gada martā iznīcinātāju bataljonu kaujinieki piedalījās iedzīvotāju masveida deportācijās.

## Atsauces
Somijas krusta kari

thumb|350px|Trīs Somijas krusta karagājieni (ap 1150. gadu, ap 1238./1239. gadu, ap 1293./1294. gadu)
**Somijas krusta kari** (, ) bija daļa no Ziemeļu krusta kariem un ir kā kopējs apzīmējums Somijas iekarošanai un kristīšanai 13. gadsimtā.

## Priekšvēsture
thumb|350px|Leģendārā Pirmā zviedru krusta karagājiena attēli uz somu nogalinātā bīskapa Indriķa zārka (15. gadsimts)
Romas pāvests Eugenijs III 1147. gada 13. aprīlī izdeva jaunu krusta karu bullu pret pagāniem aiz vācu zemju robežām, kas pazīstama kā *Divina dispensatione*. Tā sauktajos Vendu krusta karos piedalījās dāņu, sakšu, poļu un čehu krustneši. Dāņu karakuģi uzbruka obodrītu ostām tagadējās Šlēzvigas-Holšteinas teritorijā, bet cieta sakāvi jūras kaujā pret Rīgenes slāviem.

Iespējams, ka tas iespaidoja ap 1150. gadu zviedru ķēniņu Ēriku Svēto kopā ar Upsālas bīskapu Indriķi ()  doties krusta kara gājienā pāri Baltijas jūrai pret pagāniem tagadējās Somijas dienvidrietumu daļā. Nav atrasti nekādi arheoloģiski pierādījumi par šo karagājienu un vienīgā liecība ir vēlāk sarakstītā hronika un attēli uz somu nogalinātā bīskapa Indriķa zārka Nousiainenas baznīcā 20 km no Turku. 
Tomēr par Romas katoļu baznīcas klātbūtni Somijā apliecina pāvesta Gregorija IX 1229. gada 23. janvāra vēstule Rīgas bīskapam Albertam, Rīgas baznīcas prāvestam Jānim un Daugavgrīvas klostera abatam Robertam gādāt, lai Livonijas tirgotāji pārtrauc visus tirdzniecības sakarus ar krieviem, kamēr pēdējie nav izbeiguši savus uzbrukumus Somijas jaunkristītajiem.

1232. gadā pāvests iecēla Zemgales bīskapu Balduīnu par savu legātu Livonijā, Gotlandē, Somijā, Igaunijā, Zemgalē, Kursā un citās jaunkristīto un pagānu zemēs, pilnvarodams viņu sodīt garīdzniekus, iecelt un atcelt abatus un citas amata personas, iesvētīt bīskapus un savaldīt nepaklausīgos ar visiem baznīcas sodiem. Pāvests uzdeva bīskapam Balduīnam rūpēties arī par jaunkristīto gara barību Rēveles, Virijas un citās Livonijas, Somijas un Igaunijas bīskapijās, kamēr tās ir vakantas vai viņu bīskapi atrodas prombūtnē.

## Norise
Pēc 14. gadsimtā uzrakstītās senākās zviedru Ērika hronikas un Lībekas Detmāra hronikas krusta karagājiens uz Somijas dienvidu daļu (*Hēmi*) notika jarla Birgera vadībā periodā starp 1238./1239. gadu un 1248.-1250. gadu. Tiešais krusta kara iemesls bija Hēmes apgabala iedzīvotāju tavastiešu (*taffwesta*) sacelšanās pret katoļu ticību un zviedru virsvaru 1230. gados. Zviedru krustneši apspieda sacelšanos un kādā pilskalnā uzcēla Tavastijas pili (*taffwesta borg*).

1244. gada 15. jūlijā pāvests Inocents IV iecēla bīskapu Modenas Vilhelmu par savu legātu nevien Livonijā, Igaunijā, Zemgalē, Kursā un Lietuvā, bet arī Somijā un citās jaunkristītajās Baltijas jūras reģiona zemēs.

1255. gada 3. augustā pāvests Aleksandrs IV pēc Rīgas arhibīskapa Alberta lūguma atļāva viņam iecelt īpašu bīskapu [Haseldorfas Fridrihu] Votzemes, Ingrijas un Karēlijas pagāniem, kas izteikuši vēlēšanos atteikties no elku kalpības un pāriet katoļos.

1293. gadā zviedru karaspēks iekaroja Karēlijas dienvidu daļu un nodibināja Viborgas cietoksni, kas historiogrāfijā tiek uzskatīts par Somijas krusta karu pēdējo notikumu.

## Atsauces
Ramons Kepe

**Ramons Kepe** (dzimis , miris ) bija latviešu dziedātājs (tenors) un aktieris.

Viņš bija precējies ar Liliju Sniedzi, viņiem piedzima divi bērni:  Ieva un Vilnis.

1955. gadā beidzis mācības Latvijas konservatorijas Teātra fakultātē. Pēc tam sācis darboties Operetes teātrī, kur līdz 1995. gadam nospēlējis apmēram 110 lomas 5500 izrādēs. Tēlojis arī kino. Bijis galvenās lomas atveidotājs (Tinu) 1961. gada Igaunijas muzikālajā filmā "Dziesmu draugs" (pirmā igauņu krāsainā muzikālā filma), tāpat filmējies filmā "Nauris".

1959. gadā kļuvis par Latvijas Teātra darbinieku savienības biedru. 1986. gadā saņēmis Latvijas PSR Nopelniem bagātā skatuves mākslinieka goda nosaukumu.

## Atsauces
Irēna Strode

**Irēna Strode** (dzimusi , mirusi ) bija latviešu baletdejotāja un baletmeistare.

Laikā no 1928. līdz 1932. gadam mācījusies Fjodorovas baleta studijā, savukārt no 1932. līdz 1939. gadam — Latvijas Nacionālās operas baleta skolā. 1939. gadā kļuvusi par Nacionālās operas baleta solisti (bijusi līdz 1941. gadam un laikā no 1944. līdz 1957. gadam), no 1948. līdz 1991. gadam Strode bijusi baletmeistare. Ir vadījusi deju ansambli "Sakta" (1958—1963), pasniegusi Rīgas Horeogrāfijas vidusskolā (1957—1986), baletskolā "Baleta pasaule" (1997—2003).

1951. gadā kļuvusi par Latvijas Teātra dabinieku savienības biedri, 1959. gadā saņēmusi Latvijas PSR Nopelniem bagātās skatuves mākslinieces goda nosaukumu. 2008. gadā Strodei tika piešķirts piektās šķiras Atzinības krusts.

## Atsauces
Argentīna—Anglija (1986. gada FIFA Pasaules kauss)

[thumb|[Djego Maradona pēc otrajiem gūtajiem vārtiem]]
**[[Argentīnas futbola izlase|Argentīna]]—[[Anglijas futbola izlase|Anglija]]** bija futbola spēle starp Argentīnas un Anglijas futbola izlasēm 1986. gada FIFA Pasaules kausa izcīņas ceturtdaļfinālā. Spēle tika aizvadīta  *[[Estadio Azteca]]* stadionā Mehiko, Meksikā.

Šajā spēlē tika gūti, iespējams, divi slavenākie vārti futbola vēsturē, abus guva Argentīnas izlases spēlētājs Djego Maradona. Pirmos vārtus viņš guva ar roku, ko gan tiesneši nepamanīja un vārtus ieskaitīja, vēlāk šie vārti ieguva nosaukumu "Dieva roka", otros vārtus Maradona guva pēc trim minūtēm, kad viņš apspēlēja vairākus Anglijas izlases spēlētājus. Viņa otrie gūtie vārti 2002. gadā tika atzīti par gadsimta vārtiem.

Argentīnas izlase uzvarēja ar 2—1, iekļuva pusfinālā un vēlāk arī uzvarēja 1986. gada Pasaules kausa finālā.

## Atsauces

## Ārējās saites
* Spēles informācija FIFA mājaslapā 
* Maradonas gadsimta vārtu video
* Maradonas "Dieva rokas" vārtu video
GSAT-7

**GSAT-7** jeb **INSAT-4F**, nosaukts arī par **Rukmini**, ir Indijas GSAT sistēmas sakaru pavadonis. Tas paredzēts sakaru nodrošināšanai Indijas bruņotajiem spēkiem, galvenokārt Jūras kara flotei.
Pavadoni izgatavojusi un apkalpo Indijas kosmisko pētījumu organizācija (ISRO). Ģeostacionārā orbītā palaists 2013. gada augustā. 

Pavadonis izgatavots uz platformas I-2.5K bāzes. Tā starta masa bija 2650 kg un izmēri 3,1 m × 1,7 m × 2,0 m.
Pavadonī uzstādīti 24 Ku un C diapazona raidītāji, kā arī UHF aparatūra.

*GSAT-7* tika palaists  20:30:07 UTC ar nesējraķeti Ariane 5ECA (lidojums *VA-215*) no Gviānas kosmiskais centra. Kopā ar to palaists arī Eiropas pavadonis Eutelsat 25B. No pēdējās pakāpes *GSAT-7* atdalījās 21:04:26 UTC.

## Atsauces

## Ārējās saites
* GSAT-7 ISRO 
* VA-215 Launch kit Arianespace, 
* GSat 7, 7A (Insat 4F) Gunter Dirk Krebs
Kalorija

**Kalorija** (apzīmējums: **cal**) ir enerģijas mērvienība. Vēsturiski tā bija siltuma mērvienība, un tā bija vienāda ar siltuma daudzumu, kas nepieciešams, lai vienu gramu ūdens uzsildītu par vienu Celsija grādu. Saistība ar SI sistēmas mērvienību džoulu ir šāda: 1 cal = 4,1868 J. Termoķīmijā izmanto saistību, ka viena kalorija ir ≈4,1840 J. Nereti izmanto kilokalorijas (kcal), kas atbilst 1000 reižu lielākam enerģijas daudzumam.

Lai arī kalorijai nav oficiālas mērvienības statusa, kilokalorijas izmanto enerģijas daudzuma norādīšanai pārtikā.

Termins "kalorija" ir cēlies no latīņu vārda *calor*, kas nozīmē ‘siltums’.

## Atsauces
Nīls Patriks Heriss

**Nīls Patriks Heriss** (; dzimis ) ir amerikāņu aktieris, producents, dziedātājs un režisors. Galvenokārt pazīstams ar komēdijas lomām televīzijā un dramatiskajām un muzikālajām skatuves lomām.

Viņš kļuva pazīstams 1989. gadā ar galveno lomu seriālā *[[Doogie Howser, M.D.]]* (1989—1993). Tāpat nozīmīgas lomas bija seriālos "Kā es satiku jūsu māti" (2005—2014, četras reizes nominēts ''Emmy'' balvai) un *[[A Series of Unfortunate Events]]* (2017—2019).

Vēl Heriss zināms ar galvenās lomas atveidi Džosa Vīdena muzikālajā interneta seriālā *[[Dr. Horrible's Sing-Along Blog]]* (2008) un "Harolda un Kumāra" filmu sērijā (2004—2011) attēlojis izdomātu sevis versiju. Atveidojis lomas filmās "Zvaigžņu kuģa kareivji" (1997), "Briesmīgi skaists" (*Beastly*, 2011), "Smurfi" (2011), "Smurfi 2" (2013), "Miljoniem iespēju, kā atdot galus" (2014), "Neatrodamā" (2014) un "Spoža talanta nepanesamais smagums" (2022). 2014. gadā viņš atveidoja galveno lomu Brodvejas iestudējumā *Hedwig and the Angry Inch*, par ko saņēma ''Tony'' balvu kā labākais aktieris mūziklā.

Herriss četras reizes vadījis *Tony* balvas pasniegšanu (2009., 2011., 2012. un 2013. gadā) par ko saņēmis četras speciālās *Emmy* balvas. Vēl viņš ir vadījis ''Primetime Emmy'' balvas pasniegšanas ceremonijas 2009. un 2013. gadā, kā arī 87. Kinoakadēmijas balvas pasniegšanas ceremoniju 2015. gadā, tādējādi kļūstot par pirmo atklāto geju, kas vadījis Kinoakadēmijas balvas ceremoniju.

2010. gadā žurnāls *[[Time]]* Herisu ierindoja starp simts ietekmīgākajiem cilvēkiem pasaulē. 2011. gadā viņam tika piešķirta zvaigzne Holivudas Slavas alejā. Precējies ar aktieri Deividu Bartku, 2010. gadā viņiem no surogātmātes piedzima dvīņi.

## Atsauces

## Ārējās saites
Endrū Viginss

**Endrū Kristians Viginss** (; dzimis ) ir Kanādas basketbolists, spēlē vieglā uzbrucēja pozīcijā. 2025. gadā pārstāv Nacionālās basketbola asociācijas (NBA) klubu Maiami "Heat", bet iepriekš spēlēja Goldensteitas "Warriors", kura sastāvā 2022. gadā kļuva par NBA čempionu. NBA drafta pirmais numurs (2014) un sezonas labākais debitants (2015). Kanādas basketbola izlases spēlētājs. 2022. gadā pirmo reizi piedalījās NBA Visu Zvaigžņu spēlē, uzreiz tiekot iebalsots spēles sākuma pieciniekā.

Viņa tēvs Mičels Viginss arī ir basketbolists, spēlējis NBA, aizvadījis sešas sezonas trijos klubos. Viņa māte Marita Peina ir bijusi vieglatlēte, sprintere piedalījusies olimpiskajās spēlēs (1984. gada olimpiādē Losandželosā izcīnījusi divas sudraba medaļas stafešu sacensībās).

## Karjera
2013. gadā E. Viginss saņēma vairākus apbalvojumus kā labākais vidusskolu basketbolists (un sportists) ASV. 2013. gadā uzsāka studijas Kanzasas Universitātē, pārstāvot tās basketbola komandu "Jayhawks" NCAA čempionātā.

### NBA
2014. gada martā spēlētājs paziņoja, ka piedalīsies 2014. gada NBA draftā, kur viņu Klīvlendas "Cavaliers" izraudzījās ar pirmo kārtas numuru. Pirms sezonas sākuma, 2014. gada augustā kopā ar komandas biedru Entoniju Benetu (E. Benets un E. Viginss bija divi pirmie Kanādas basketbolisti, kas izraudzīti kā pirmie NBA draftā, abus izvēloties "Cavaliers") tika aizmainīts uz Minesotas "Timberwolves" plašā trīs komandu maiņas darījumā, kura rezultātā "Cavaliers" ieguva Kevinu Lavu. Debijas sezonas noslēgumā E. Viginss tika atzīts par sezonas labāko debitantu. "Timberwolves" E. Viginss bija viens no komandas līderiem, dodoties sākumsastāvā pilnīgi visās spēlēs, kurās piedalījās sešu sezonu laikā, taču komandas panākumi kopumā bija pieticīgi: tikai vienā no šīm sezonām (2018. gadā) komanda iekļuva izslēgšanas spēlēs.

2020. gada 6. februārī E. Viginss tika aizmainīts uz Goldensteitas "Warriors" pret D'Endželo Raselu, Džeikobu Evansu un Omari Spelmanu. Pirmajā sezonā ar E. Viginsu komanda neiekļuva izslēgšanas spēlēs, toties jau otrajā sezonā, kad pēc traumu izārstēšanas laukumā atgriezās pārējie komandas līderi, rezultāti uzlabojās. 2022. gadā E. Viginss pirmo reizi piedalījās NBA Visu Zvaigžņu spēlē, uzreiz tiekot iebalsots spēles sākuma pieciniekā. Sezonu "Warriors" beidza kā vieni no regulārā čempionāta līderiem Rietumu konferencē un sekmīgi aizvadīja arī izslēgšanas spēles. Sezonas noslēgumā E. Viginss kļuva par NBA čempionu, būdams viens no svarīgākajiem spēlētājiem komandas sastāvā finālsērijā pret Bostonas "Celtics".

2025. gada februārī viņš tika aizmainīts uz Maiami "Heat" piecu komandu maiņas darījumā, kura galvenais dalībnieks Džimijs Batlers pārcēlās no "Heat" uz "Warriors".

### Kanādas izlase
Pārstāvējis Kanādas jaunatnes izlases. 2010. gadā tika izcīnīta bronzas medaļa Pasaules U-17 čempionātā, 2012. gadā — bronzas medaļa Amerikas U-18 čempionātā. 2015. gadā debitēja Kanādas pieaugušo izlasē, palīdzot tai izcīnīt bronzas medaļas 2015. gada Amerikas čempionātā Mehiko. E. Viginss bija komandas rezultatīvākais spēlētājs, gūstot vidēji 15,1 punktu spēlē.

## Atsauces

## Ārējās saites
Tomass Mains Rīds

**Tomass Mains Rīds** (*Thomas Mayne Reid*, dzimis ), miris ) bija skotu-īru, amerikāņu novelists. "Kapteinis Rīds" ir sarakstījis daudzas piedzīvojumu noveles līdzīgas tām, ko sarakstījuši Roberts Luiss Stīvensons un *[[Frederick Marryat]]*. Šo romānu darbība galvenokārt notiek Amerikas rietumos, Meksikā, Dienvidāfrikā, Himalajos un Jamaikā.

## Ārējās saites
*''"Reid, Captain Mayne"'' Bio  - at the Northern Illinois University Libraries
*Captain (Thomas) Mayne Reid - Bio and selected free ebooks - at Athelstane
*Mayne Reid Manuscripts, c.&nbsp;1866, U. of North Carolina, Greensboro
Džons Voits

**Džonatans Vinsents "Džons" Voits** (; dzimis ) ir amerikāņu aktieris.

Abi viņa bērni Andželīna Džolija un Džeimss Heivens ir aktieri.

Voits sāka filmēties 1963. gadā, sākumā piedalījās vairākos TV seriālos. Kļuva pazīstams 1969. gadā ar lomu filmā "Pusnakts kovbojs". 1970. gados attēloja lomas tādās filmās kā *[[Deliverance]]* (1972), *[[Coming Home]]* (1978) un *[[The Champ]]* (1979). Par lomu filmā *Coming Home*, kurā attēloja Vjetnamas kara veterānu ar kāju paralīzi, saņēma Amerikas Kinoakadēmijas balvu kā labākais aktieris galvenajā lomā, kā arī Zelta globusa balvu un Kannu kinofestivāla balvu kā labākais aktieris. Vēlāk ir filmējies *[[Runaway Train]]* (1985), "Lietusvīrs" (1997), *[[Ali (filma)|Ali]]* (2001), *[[Uprising]]* (2001). Piedalījies arī filmās *[[Heat (filma)|Heat]]* (1995), "Neiespējamā misija" (1996), "Nacionālie dārgumi" (2004), "Nacionālie dārgumi: Noslēpumu grāmata" (2007), "Transformeri (2007), TV seriālos "24" (2009) un *[[Ray Donovan]]* (2013—2015).

## Filmogrāfija

## Ārējās saites
GSAT-5P

**GSAT-5P** (**GSAT-5 Prime**) bija Indijas sakaru pavadonis, kurš tika zaudēts nesējraķetes avārijā 2010. gada decembrī. 

Kosmisko aparātu izgatavojusi Indijas Kosmosa pētījumu organizācija uz platfomas I-2K bāzes. Pavadonim bija uzstādīti 24 normālā C diapazona un 12 paplašinātās C joslas raidītāji.

*GSAT-12* palaists  10:34  UTC ar nesējraķeti GSLV Mk.I (lidojums *F06*) no Satiša Dhavana kosmosa centra. 24 sekundes pēc starta tiks zaudēta kontrole pār četriem cietās degvielas paātrinātājiem. 63. sekundē tika iedarbināts pašiznīcināšanas mehānisms, un raķete ekslodēja. Atlūzas iekrita Bengālijas līcī. Šī bija otrā raķetes *GSLV* avārija pēc kārtas, pēc GSAT-4 zaudēšanas 2010. gada aprīlī.

*GSAT-12* bija paredzēts ievadīt ģeostacionārajā orbītā punktā 55° austrumu garuma, aizvietojot nokalpojušo pavadoni INSAT-3E. Darbības ilgums bija plānots 14 gadi.

## Ārējās saites
* GSAT-7 ISRO 
* GSat 5P Gunter's Space Page
Boriss Timofejevs

**Boriss Timofejevs** (dzimis  Rīgā) ir bijušais Latvijas šāvējs.

1980. gadā absolvējis Rīgas Politehnisko institūtu. Piedalījies trijās Olimpiskajās spēlēs (, , ). 1992. gadā Barselonā, kad pēdējoreiz apaļo stendu sacensībās Olimpiskajās spēlēs kopīgi startēja sievietes un vīrieši, Timofejevs kopvērtējumā izcīnīja 11. vietu. Pēc četriem gadiem Atlantā bija viņa veiksmīgākās Olimpiskās spēles: viņš kvalificējās finālsacensībām, kur gan palika pēdējā 6. vietā. 2000. gadā Sidnejā ierindojās 12. vietā (kvalifikācijā nesekmīgi piedalījās pāršaudē par vietu finālā).

1999. gadā izcīnījis uzvaru Pasaules kausa izcīņas finālsacensībās apaļajā stendā. 1985. gadā uzvarējis PSRS kausa izcīņā. Vairākas reizes startējis Pasaules čempionātā un Eiropas čempionātā. Timofejevs ir vairākkārtējs Latvijas (un Latvijas PSR) čempions apaļajā stendā.

Pēc sportista karjeras beigām kļuvis par treneri.

## Atsauces

## Ārējās saites
Timofejevs

**Timofejevs** (, no personvārda Timofejs (*Тимофе́й*); sieviešu dzimtē Timofejeva (*Тимофе́еваа*)) ir izplatīts krievu cilmes uzvārds. Cilvēki ar šo uzvārdu:

* Artjoms Timofejevs (*Артём Тимофеев*; 1985) — Krievijas šahists;
* Boriss Timofejevs (1957) — Latvijas šāvējs;
* Oļegs Timofejevs (1988) — Latvijas futbolists;
* Sergejs Timofejevs (1970) — Latvijas dzejnieks.
Čurjumova—Gerasimenko komēta

**Čurjumova—Gerasimenko komēta** (oficiālais apzīmējums ***67P/Churyumov–Gerasimenko***) ir periodiskā komēta ar apriņķošanas periodu 6,45 gadi. Nākamreiz tā Saulei vistuvāk pietuvosies  2015. gada 13. augustā.

Komētas izpēti tuvumā veic Eiropas Kosmosa aģentūras starpplanētu zonde *[[Rosetta]]*, kura to sasniedza 2014. gada augustā.

## Atklāšana
Komētu 1969. gada 23. oktobrī atklāja astronoms Klims Čurjumovs, pārskatot fotoplates ar Komas Sola komētas attēliem, kurus pirms mēneša bija uzņēmusi Svetlana Gerasimenko Almati observatorijā. Attēla malā, kurš bija uzņemts 1969. gada 20. septembrī, viņš atklāja vēl vienu komētu, kuru gan sākumā uztvēra kā Komas Sola komētas daļu. Izpētot nākamos attēlus, kļuva skaidrs, ka jaunatklātais objekts kustas pa citu trajektoriju, tātad ir cita komēta.

## Izpēte
[thumb|Komētas kodola [3-D modelis, radīts pēc Habla kosmiskā teleskopa attēliem.]]
Veicot Čurjumova—Gerasimenko komētas trajektorijas aprēķinus, atklājās, ka tās trajektorija ir vairākkārt mainījusies. Līdz 1959. gadam komētas perihēlijs atradās 2,7 AU no Saules. 1959. gadā komēta palidoja garām Jupiteram tikai 0,05 AU attālumā no tā un planētas gravitācijas ietekmē, komētas perihēlijs samazinājās līdz 1,3 AU. 2015. gadā tas būs apmēram 1,24 AU.

Gatavojoties starpplanētu zondes *[[Rosetta]]* misijai uz Čurjumova—Gerasimenko komētu, 2003. gada 12. martā ar Habla kosmiskā teleskopa palīdzību tika iegūti komētas attēli. Tie ļāva izveidot komētas kodola trīs dimensiju modeli. Kļuva zināms, ka komētas kodols ir apmēram 3 × 5 km liels un tam ir elipsoīda forma.

2004. gada 2. martā tika palaista zonde *Rosetta*. Tās galvenais uzdevums būs pētīt Čurjumova—Gerasimenko komētu. *Rosetta* orbītā ap komētu iegāja 2014. gada 6. jūlijā.
 *Rosetta* nolaižamais aparāts *[[Philae]]* nosēdās uz komētas kodola.

## Atsauces
Šērlija Makleina

**Šērlija Maklīna Bītija** (; dzimusi ), pazīstama kā **Šērlija Makleina** (*Shirley MacLaine*), ir amerikāņu aktrise, dziedātāja, dejotāja, aktīviste un autore.

Viņas brālis Vorens Bītijs ir aktieris, kas nominēts 15 Amerikas Kinoakadēmijas balvām.

Kino debitējusi ar lomu 1955. gada Alfreda Hičkoka filmā *[[The Trouble with Harry]]*, par ko saņēmusi Zelta globusa balvu kā labākā jaunā aktrise. Vēl saņēmusi piecas Zelta globusa balvas, tai skaitā goda Zelta globusa balvu. Par lomu 1983. gada filmā "Maiguma valoda" aktrise saņēma Amerikas Kinoakadēmijas balvu. 2012. gadā viņai piešķīra Amerikas Kinoinstitūta mūža ieguldījuma balvu.

## Filmogrāfija

## Atsauces

## Ārējās saites

*
4392 Agita

**4392 Agita** ir neliels galvenās asteroīdu joslas asteroīds, kuru 1978. gadā atklāja Nikolajs Černihs Krimas Astrofizikas observatorijā Ukrainā.

Tas ir nosaukts Agitas Tarasovas vārdā (LU Astronomiskās observatorijas darbiniece), kura tolaik kā programmētāja palīdzēja Krimas Astrofizikas observatorijas mazo planētu dienesta praksē ieviest automātiskās zvaigžņu identifikācijas un fotogrāfisko novērojumu astrometriskās apstrādes metodes.
## Atsauces
4136 Artmane

**4136 Artmane** ir neliels galvenās asteroīdu joslas asteroīds, kuru 1968. gadā atklāja Tamāra Smirnova Krimas Astrofizikas observatorijā Ukrainā. 

Tas ir nosaukts latviešu/padomju teātra un filmu aktrises Vijas Artmanes vārdā.
## Atsauces
16513 Vasks

**16513 Vasks** ir neliels galvenās asteroīdu joslas asteroīds, kuru 1990. gadā atklāja beļģu astronoms Eriks Elsts Lasiljas observatorijā Čīlē. 

Tas ir nosaukts  latviešu komponista Pētera Vaska vārdā.
## Atsauces
GSAT-4

**GSAT-4** jeb **HealthSat** bija Indijas eksperimentāls sakaru pavadonis, kurš tika zaudēts nesējraķetes avārijā 2010. gada aprīlī. 

Kosmisko aparātu izgatavojusi Indijas Kosmosa pētījumu organizācija uz platfomas I-2K bāzes. Pavadonim bija uzstādīti Ka diapazona raidītāji, kā arī navigācijas aparatūra *GAGAN* sistēmai. Tam bija vairākas jaunas eksperimentālas iekārtas.

*GSAT-4* palaists  10:57 UTC ar nesējraķeti GSLV Mk.II no Satiša Dhavana kosmosa centra. Šis bija pirmais *GSLV* ar Indijā izgatavotu trešo, augšējo pakāpi, kas darbināma ar ūdeņradi (iepriekšējos startos izmantotas Krievijā ražotās pakāpes). Pēc trešās pakāpes iedarbināšanas dzinējs nedarbojās kā paredzēts, un raķete novirzījās no kursa. 300 sekundes pēc starta zaudēts radiokontakts ar raķeti. Speciālisti secinājuši, ka avārijā vainojams degvielas turbo sūknis.

*GSAT-4* bija paredzēts ievadīt ģeostacionārajā orbītā punktā 82° austrumu garuma. Darbības ilgums bija plānots 7 gadi.

## Ārējās saites
* GSAT-4 ISRO 
* GSat 4 (HealthSat) Gunter's Space Page
4391 Balodis

**4391 Balodis** ir neliels galvenās asteroīdu joslas asteroīds, kuru 1977. gadā atklāja Nikolajs Černihs Krimas Astrofizikas observatorijā Ukrainā. Tas ir nosaukts LU Ģeodēzijas un ģeoinformātikas institūta direktora Jāņa Baloža vārdā.
## Atsauces
Garrinša

**Manuels Fransisku duš Santušs** (; dzimis , miris ), pazīstams ar iesauku **Garrinša** (*Garrincha* — 'putniņš'), bija brazīliešu futbolists.

Lielāko karjeras daļu pārstāvēja Riodežaneiro "Botafogo" klubu, kā sastāvā spēlēja laikā no 1953. līdz 1965. gadam, šajā laikā *Campeonato Carioca* līgā aizvadot 236 spēles, kurā guvis 85 vārtus.

Brazīlijas izlases sastāvā izcīnījis uzvaru divos FIFA Pasaules kausa izcīņas finālturnīros pēc kārtas (1958, 1962), vēl viņš spēlēja 1966. gada FIFA Pasaules kausā.

Garrinša tiek uzskatīts par vienu no izcilākajiem spēlētājiem futbola vēsturē. Balsojumā par 20. gadsimta izcilāko futbolistu viņš ierindojās 7. vietā. Tāpat viņš tiek uzskatīts izcilāko driblētāju futbola vēsturē.

*Garrincha* nozīmē ‘paceplītis’.

## Atsauces

## Ārējās saites
Malāvijas futbola izlase

**Malāvijas futbola izlase** (līdz 1966. gada zināma kā **Njasalendas futbola izlase**) ir futbola komanda, kas pārstāv Malāviju starptautiskās sacensībās. Tā ne reizi nav kvalificējusies FIFA Pasaules kausam, bet trīs reizes ir kvalificējusies Āfrikas Nāciju kausam, vienu reizi izkļuvusi  no grupas. Mālāvijas izlases labākais sasniegums ir 3. vieta 1987. gada Visāfrikas spēles.

## FIFA Pasaules kauss
*1930-1974 - *Nepiedalījās*
*1978-1990 – *Nekvalificējās*
*1994 – *Izstājās*
*1998-2018 – *Nekvalificējās*
* 2018 - *[[2022. gada FIFA Pasaules kausa kvalifikācija — CAF zona|Nekvalificējās]]*
* 2026 - *[[2026. gada FIFA Pasaules kausa kvalifikācija — CAF zona|Nekvalificējās]]*

## Āfrikas Nāciju kauss
*1957-1974 – *Nepiedalījās*
*1976-1982 – *Nekvalificējās*
*1984 – Grupu turnīrs
*1986-2008 – *Nekvalificējās*
*2010 – Grupu turnīrs
*2012-2017 – *Nekvalificējās*
*2019 - *Nekvalificējās*
*2021 - Astoņdaļfināls
*2023 - *Nekvalificējās*
*2025 - 
## Ārējās saites

* https://fam.mw/
* Malāvija CAF
* Malāvija FIFA
2010. gada FIFA Pasaules kausa fināls

**2010. gada FIFA Pasaules kausa fināls** bija futbola spēle , kas notika *[[Soccer City]]* stadionā Johannesburgā, Dienvidāfrikā. Spēlē tika noskaidrots 2010. gada FIFA Pasaules kausa izcīņas uzvarētājs.

Spānijas izlase ar rezultātu 1—0 uzvarēja Nīderlandes izlasi. Vienīgos vārtus spēles papildlaikā guva Andress Injesta.

Gan Spānija, gan Nīderlande iepriekš nebija uzvarējušas FIFA Pasaules kausā, līdz ar to 2010. gads bija sestais, kad finālā sacenšas izlases, kas abas iepriekš nav uzvarējušas. Nīderlandes labākais sasniegums līdz tam bija fināla sasniegšana 1974. un 1978. gadā, savukārt Spānija izcīnīja 4. vietu 1950. gadā. Tāpat šī bija pirmā reize, kad Eiropas izlase uzvar ārpus Eiropas.

Astoņkājis Pols, kas pareizi paredzēja visu Vācijas izlases spēļu rezultātus šajā turnīrā, pareizi paredzēja arī šīs spēles iznākumu.

## Spēle

## Atsauces

## Ārējās saites
* Spēles informācija FIFA mājaslapā
Laktīds

**Laktīds** (С6Н8O4) ir pienskābes cikliskais divkāršais esteris (atšķirībā no laktoniem, laktīda tipa savienojumi satur ciklā nevis vienu, bet divus estera grupējumus). Laktīds ir kristāliska viela bez krāsas un smaržas. Laktīda nosaukums radies no pienskābes nosaukuma ( — 'piens'). Par laktīdiem sauc arī citus savienojumus ar divām estera grupām ciklā.

## Iegūšana
Laktīds veidojas no divām pienskābes molekulām, atšķeļoties no tām ūdenim, tādēļ uzskatāms par vienu no pienskābes anhidrīdiem. Reakcija notiek, ilgstoši sildot pienskābi vai arī skāba katalizatora klātienē. Laktīda tipa savienojumu veidošanās raksturīga arī citām *α*-oksiskābēm.

## Stereoizomēri
thumb|left|250px|Laktīda stereoizomēru struktūrformulas: (''R,R'')-laktīds (pa labi), (''S,S'')-laktīds (pa labi), ''mezo''-laktīds (apakšā)
Tā kā pienskābe ir optiski aktīvs savienojums ar diviem iespējamiem spoguļizomēriem un laktīds veidojas no divām pienskābes molekulām, tam teorētiski iespējami četri optiskie izomēri. Līdzīgi kā vīnskābei, divi no šiem izomēriem ir savā starpā identiski un to sauc par *mezo*-formu. Tādēļ laktīdam pavisam ir 3 optiskie izomēri.

## Īpašības
400px|thumb|Laktīda polimerizēšanās
Piemērota katalizatora klātienē laktīds polimerizējas par polilaktīdu, turklāt var veidoties kā sindiotaktiskā, tā heterotaktiskā tipa polimēri. Polilaktīds pieder pie svarīgiem biodegradējamiem polimēriem, ko lieto dažādu iepakojumu izgatavošanai, kā arī medicīnā ķirurģisko diegu un tamlīdzīgu materiālu izgatavošanai.

Ūdens klātienē laktīds hidrolizējas par pienskābi.

## Skatīt arī
* Meldrumskābe

## Atsauces
C6H8O4

Summārajai formulai **C<sub>6</sub>H<sub>8</sub>O<sub>4</sub>** atbilst vairāki savienojumi:
* laktīds;
* meldrumskābe.
Microsoft Word

***Microsoft Word*** ir teksta procesors, ko izstrādājis *[[Microsoft]]*. Tas pirmoreiz tika izlaists 1983. gadā ar nosaukumu *Multi-Tool Word* *Xenix* sistēmām. Turpmākās versijas vēlāk tikušas rakstītas vairākām citām platformām, tai skaitā IBM PC DOS (1983), *[[Apple Macintosh]]* (1985), AT&T Unix PC (1985), *[[Atari ST]]* (1988), SCO UNIX (1994), OS/2 (1992) un *[[Windows]]* (1989). *Word* komerciālā versija ir pieejama gan kā atsevišķs produkts, gan kopā ar citām lietotojumprogrammatūrām *[[Microsoft Office]]*, *[[Windows RT]]*. Ir pieejama arī bezmaksas *Word* programmatūra, tomēr tajā ir mazāk iespēju.

Mūsdienās *Microsoft Word* ir visplašāk lietotais un populārākais teksta procesors pasaulē.

## Atsauces

## Ārējās saites
* ''Microsoft Word'' mājaslapa